Institució Catalana d' Historia Natural 87 



sotregada sísmica que durà uns 30 " després descansà un parell de me- 

 nuts, reproduint-se per tres vegades amb més o menys intensitat, amb 

 espais de dos minuts en cada una d'elles; fou sentit per tota la Vall, mal- 

 grat l'hora avançada de la nit; aquest terratrèmol fou general, fins fora 

 de la Vall, a Esterri d'Aneu (grau VI). 



De Benasc, de l^administració del Xalet refugi de la Renclusa, pro- 

 pietat del Centre Excursionista de Catalunya, Na Pepita Sayó, que té la 

 cura de les observacions meteorològiques, ens comunica que a les Oh. 

 45 m. (aproximadament) els soptà un fort terratrèmol que durà uns 22 o 23 

 segons. (Aquest retràs, en un quart d'hora, el mateix en aquest terratrè- 

 mol que en el del 27, és degut a la diferència que s^observa arreu en els 

 relotges locals). 



A Barcelona, a un quart i mig d'una de la matinada els que estaven 

 llevats a les cases, van poder notar una marcada sotregada sísmica. Els 

 vidres de les cases van trontollar, ocasionant les ondulacions sísmiques el 

 petit rodament de cap característic en produir-se el fenomen. El movi- 

 ment de la terra fou més fort que en la darrera sotregada que Barcelona 

 va tenir, la que fou per la tardor de 1917. A Barcelona la commoció fou en 

 grau IV de l'escala de Mercallí. Durà 46 segons. Durant el dia fou comen- 

 tat el fet arreu de la ciutat^ alternant el terratrèmol amb les altres actua- 

 litats. 



A fora de Barcelona per notícies rebudes de les diferentes comarques 

 se sap que la sotregada fou sentida en diversos indrets de Catalunya, 

 especialment per l'interior. El terratrèmol també es va observar a la ma- 

 teixa hora 12.26 a 12.30 amb gran intensitat a Calaf (La Segarra) i a La 

 Pobla de Segur (Conca de Tremp), a Pons, vora del Segre; a Agramunt 

 (Ribera del Sió) i a Vinaixa (Les Garrigues), a Balaguer i a Camarassa 

 (Segrià). La trepidació va durar uns 46 segons. Als primers dels dits po- 

 bles, a Calaf i a La Pobla, va ésser molt forta. A Vilanova i Geltrú es 

 sentí un soroll soterrani, donant-se compta la població tot-seguit que era 

 un terratrèmol. També es va sentir a Terrassa. 



A Berga, cap a la una un quart de dues de la matinada del dia 29, es 

 notà ben sensiblement un tremolor de terra, que segons els detalls reco- 

 llits, posem en els graus IV i V de l'escala d'intensitats de Forel-Mercalli, 

 circumstanciada i ampliada per Sieberg; en l'indret nord de la població no 

 ha estat tan marcada la sotregada com als barris i cases isolades del mig- 

 dia, on els llits, cristalls i parets trontollaren marcadament despertant-se la 

 majoria de la gent; el barri del dit Vall-de-baix la gent s'aixecà esporugui- 

 da, acudint-hi els vigilants de nit, els quals feren renàixer la calma. EI 

 fenomen, com cal suposar, ha estat objecte de les converses de la pobla- 

 ció, recordant-se que fa uns dos anys que es va deixar sentir una sotrega- 

 da, encara que no tan forta. 



